
ДЛЪЖНОСТНА ХАРАКТЕРИСТИКА





ЗА ДЛЪЖНОСТТА
“ПРИЗОВКАР”
в Районен съд-Велико Търново”
код по НПК 4419 2004
I. Изисквания за заемане на длъжност.
За длъжността „Призовкар” се назначава лице, което:
•	е пълнолетен български гражданин;
•	има завършено средно образование;
•  не е осъждано на лишаване от свобода за умишлено престъпление от общ характер;
•	не е поставен под запрещение;
•  	не е лишен от правото да заема определена длъжност;
 	     •	не е в йерархическа връзка на ръководство и контрол със съпруг, съпруга или лице, с което е във фактическо съжителство, с роднини по права линия без ограничения, по съребрена линия до четвърта степен, включително, или по сватовство до четвърта степен, включително;

•	не е едноличен търговец, неограничено отговорен съдружник в търговско дружество, управител или изпълнителен член на търговско дружество, търговски пълномощник, търговски представител /прокурист/, търговски посредник, ликвидатор или синдик;
•	не е народен представител;
•	не заема ръководна или контролна длъжност на национално равнище в политическа партия.
КВАЛИФИКАЦИОННИ:
•	професионален опит - не по-малко от 2 /две/ години.
ДРУГИ:
•	отлични организационния умения;
•	отлично познаване на Главите от НПК и ГПК за връчване и оформяне на призовки и съдебни книжа;
•	отлични умения за комуникация - писмено и устно;
•	практически умения за работа със стандартна офис техника и текстообработващи компютърни програми;
•	познаване на съдебната документация и значението й за съдебната власт.
ЛИЧНОСТНИ:
•	лоялно отношение към работодателя;
•	отлични умения за работа в екип;
•	умения за работа с граждани;
•	способност за вежливо, търпеливо, любезно и коректно отношение към граждани, адвокати и колеги;
•	оперативност;
•	инициативност;
•	отговорност.
II.	РЕД НА ЗАЕМАНЕ НА ДЛЪЖНОСТТА - с конкурс или по преназначаване от друга длъжност в съдебната администрация.
III.ОСНОВНИ ЗАДЪЛЖЕНИЯ:
1.	Участва в разпределението на призовките по райони в служба „Съдебно деловодство”;
2.	При получаване на призовки, съобщения и съдебни книжа от служба „Съдебно деловодство” при Великотърновския районен съд, полага подписа си в Книгата за получени и върнати призовки и съдебни книжа, издадени от Районен съд - Велико Търново, и тези, получени от други съдилища;
3.	Въвеждат в програмните продукти данните относно връчване/невръчване на всички призовки или съобщения по делата;
4.	Връчва призовки, съобщения и съдебни книжа, съблюдава спазването на законовите изисквания за пълнота и яснота при оформяне на призовките и книжата, отговаря за своевременното и законосъобразно връчване на призовките и съдебните книжа, съгласно правилата на процесуалните закони /АПК, НПК и ГПК/;
5.	Връчването се удостоверява с подпис на призовкаря, под който се поставя личен печат с имената му, длъжността, съда и датата на връчването;
6.	Отбелязва четливо във вторите екземпляри на призовките датата на връчване, трите имена на лицето, пълнолетен или не, името и на лицето, което е получило или отказало да получи призовката или книжата, причини за невръчване;
7.	Предава своевременно в деловодството вторите екземпляри на връчените призовки и съдебни книжа срещу подпис от деловодителя;
8.	Невръчените призовки, както и връчените извън сроковете по процесуалните закони, се връщат с бележка върху тях за причините за това;
9.	При изпълнение на своите задължения се легитимира със служебна карта с обозначени трите имена и длъжност;
    10. Изпълнява стриктно всички Заповеди	на
Административния ръководител и всички Разпореждания на  Съдебния администратор;
     11. Изпълнява и други задължения, възложени от Административния ръководител на съда и Съдебния администратор;

12.	При работа с граждани и адвокати, да спазва добър тон, да се държи учтиво и любезно;
13.	Длъжен е да организира и изпълнява трудовите си задължения, така че да не възпрепятства или затруднява под каквато и да е форма работата на съдиите и останалите служители;
14.	Длъжен е да се явява на работа в състояние, което му позволява да изпълнява точно трудовите си задължения;
15.	Веднага уведомява Административния ръководител, съответния Съдия докладчик и Съдебния администратор за всички трудности по изпълнение на поставените задачи.
16.	Длъжен е да изпълнява дадените от тях указания за справяне с трудностите;
17.	Веднага да уведоми Административния ръководител и Съдебния администратор за всички нарушения на Кодекса на труда, Закона за съдебната власт, Правилника за администрация, заповеди на работодателя, които е установил в процеса на своята работа;
18.	Уведомява човешки ресурси за промени в адресната си регистрация, телефонния си номер, промяна в образователната степен, професионалната квалификация, получаване на сертификат по образователна /квалификационна/ програма или курс, като предостави съответните за това документи;
19.	Присъства на всички събрания и съвещания, провеждани във връзка с всекидневната дейност на съда;
20.	Участва в обучението на нови служители, като се задължава да ги въведе в работата, да разяснява и отговоря на техни въпроси, свързани с изпълнението на служебните им задължения;
21.	В изпълнение на възложените задачи пази	и
съхранява съдебната документация;
22.	Не допуска злоупотреба с предоставените	му
правомощия;
23.	Не допуска разпространяване и коментари	на
сведения, които представляват служебна тайна;
24.	При повреждане, загубване или изчезване	на
документи незабавно уведомява Съдебния администратор;

25.	Идва на работа в добър и подходящ за изпълнение на трудовите си задължения външен вид;
26.	При отсъствие на друг призовкар, го замества в изпълнение на служебните му задължения;
27.	Изпълнява задълженията си при спазване на Вътрешната наредба за финансово управление и контрол, утвърдена от Административния ръководител на съда.
IV.	ПРАВА:
•	Да му бъдат осигурени нормални условия за изпълнение на работата по трудово правоотношение и безопасни и здравословни условия на труд;
•	Да участва в семинари, курсове и други мероприятия, свързани с повишаване на квалификацията на служителя;
•	Да членува в организации на съдебните служители;
•	Да изисква и получава информация във връзка с трудовото си правоотношение;
•	Да предлага мерки за подобряване ефективността на работата, както в службата, в която работи, така и на останалите;
•	Да получава ежегодно суми за делово облекло в размер до две средномесечни заплати на заетите в бюджетната сфера;
•	Да получава възнаграждението, определено за заеманата длъжност, съобразно класификатора на длъжностите за съдебните служители, издаден от ВСС;
•  Да бъде застрахован срещу злополука за сметка на бюджета на съдебната власт;
•		Да ползва годишен отпуск и допълнителен годишен отпуск за работа в извънработно време и за изпълнение на допълнителни задължения в размер определен от ВСС;
•   Съдебен служител, придобил право на пенсия за осигурителен стаж и възраст, при освобождаване от длъжност има право на еднократно парично обезщетение в размер на толкова брутни месечни възнаграждения, колкото прослужени години има в органите на съдебната власт, но не повече от десет брутни месечни възнаграждения.

V.	ОТГОВОРНОСТИ:
Призовкарят отговаря за:
•	Спазване на правилата за професионална етика;
•	Точно и качествено изпълнение на утвърдените с настоящата длъжностна характеристика задачи;
•	Своевременното и законосъобразното връчване на призовките и съдебните книжа, съгласно правилата на процесуалните закони;
•	Правилно, четливо и прегледно оформяне и попълване на съдебните книжа и призовки;
•	Навременното предаване на вторите екземпляри на връчените призовки и съдебни книжа в деловодствата;
•	Точно и срочно изпълнение на разпорежданията на съдията - докладчик;
•	Правилно въвеждане на данни в програмните продукти;
•	Не допускане на административни пропуски и нарушения, създаващи предпоставки за корупция, измами и нередности;
•	Опазване на получената и пренасяна документация;
•	Запазване на получената служебна информация;
•	Да пази като служебна тайна сведенията, които са му станали известни в кръга на службата и засягат интересите на съда, на гражданите, на юридическите лица и на държавата.
VI.	ОРГАНИЗАЦИОННО-УПРАВЛЕНСКИ ВРЪЗКИ И СЛУЖЕБНА ПОДЧИНЕНОСТ
•	Длъжността “Призовкар” в съда е изпълнителска;
 •	Пряко подчинен е на Административния ръководител, Съдията докладчик и на Съдебния администратор;

•	Има непосредствени взаимоотношения с магистрати и със съдебни служители;
•	Има професионални контакти с органи и организации, в кръга на изпълняваните функционални задължения.
VII.	ЗАЕМАЩИЯТ ДЛЪЖНОСТТА ТРЯБВА ДА ПОЗНАВА:
Закона за съдебната власт, Правилника за администрацията в съдилищата, Срокове и разноски от НПК и ГПК - Призоваване и съобщения, Системата за финансово управление и контрол на съда, Изискванията за здравословни и безопасни условия на
ТРУД.
Забележка: Длъжностната характеристика се актуализира в случай на промяна на изискванията към извършваната работа, утвърдени от Административния ръководител на съда.

ДОЛУПОДПИСАНИЯТ …………………………………….ДЕКЛАРИРАМ,
ЧЕ СЪМ ЗАПОЗНАТ СЪС СЪДЪРЖАНИЕТО НА ДЛЪЖНОСТНАТА ХАРАКТЕРИСТИКА ЗА ЗАЕМАНЕ НА ДЛЪЖНОСТТА “ПРИЗОВКАР” В РАЙОНЕН СЪД - ВЕЛИКО ТЪРНОВО И СЪМ ПОЛУЧИЛ ЕКЗЕМПЛЯР ОТ СЪЩАТА.

